Diari Oficial de la Generalitat Valenciana


Sumari del DOGV 2286, del 10-06-1994 (1994/831676)

ORDRE de 18 de maig de 1994, de la Conselleria d'Educació i Ciència per la qual s'autoritza la implantació del segon cicle d'Educació Infantil al centre docent privat Madre Sacramento, de Torrent (València).
---------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/05/18/(2)/dof/vci/html**

### Dades del document

Número de DOGV
:   2286

Data del DOGV
:   10-06-1994

Secció del DOGV
:   DISPOSICIONS GENERALS

Número del document
:   1994/831676


Data del document
:   18-05-1994

Organisme emissor
:   Conselleria de Educació i Ciència

Tipus de document
:   Ordre

ORDRE de 18 de maig de 1994, de la Conselleria d'Educació i Ciència per la qual s'autoritza la implantació del segon cicle d'Educació Infantil al centre docent privat Madre Sacramento, de Torrent (València). [94/3757]  
Vist l'expedient incoat a instància de Natividad Martín Arribas, com a representant de la titularitat del centre docent Madre Sacramento, amb número de codi 83338241, situat a l'avinguda del País Valencià, 170, de Torrent (Valencia), en sol·licitud d'implantació del segon cicle d'Educació Infantil.  
Atés que la Unitat d'Inspecció Educativa ha emés l'informe favorable corresponent.  
Atès que el centre té autoritzades almenys 3 unitats d'Educació Preescolar, la qual cosa li permet impartir ensenyaments de segon cicle d'Educació Infantil en els termes que estableix la disposició transitòria tercera, apartat a), del Reial Decret 1004/1998, de 14 de juny.  
Atesos la Llei Orgànica 8/1985, de 3 de juliol, Reguladora del Dret a l'Educació; el Reial Decret 1004/1991, de 14 de juny (BOE de 26 de juny), pel qual s'estableixen els requisits mínims dels centres que imparteixen ensenyaments de règim general no universitaris; l'Ordre de 17 de juny de 1992, de la Conselleria d'Educació i Ciència, que regula la implantació gradual del segon cicle de l'Educació Infantil en la Comunitat Valenciana, i el Reial Decret 332/1992, de 3 d'abril (BOE de 9 d'abril), sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions que em confereix l'article 35 de la Llei de Govern Valencià,  
ORDENE:  
Primer  
Autoritzar al centre docent privat anomenat Madre Sacramento, amb número de codi 71224093, situat a l'avinguda del País Valencià, de Torrent (Valencia), la titularitat del qual correspon a les Religiosas Adoratrices del Santísimo Sacramento y de la Caridad, la implantació del segon cicle d'Educació Infantil, quedant configurat, així, en l'esmentat nivell, amb 3 unitats i 75 llocs escolars de capacitat.  
Segon  
Modificar la denominació genèrica de l'esmentat centre d'Educació Preescolar que passarà a denominar-se Centre d'Educació Infantil, segon cicle.  
DISPOSICIÓ ADDICIONAL  
Aquesta autorització donarà lloc a la corresponent inscripció en el Registre de Centres Docents de la Comunitat Valenciana.  
DISPOSICIÓ FINAL  
Aquesta ordre entrarà en vigor a l'inici del curs académic 94/95.  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de la data de la publicació d'aquesta ordre en el Diari Oficial de la Generalitat Valenciana. Abans de la interposició del recurs, caldrà comunicar-la prèviament al conseller d'Educació i Ciència, tal com exigeix l'article 110.3 de la Llei 30/1992.  
Valencia, 18 de maig de 1994  
El conseller d'Educació i Ciència,  
JOAN ROMERO I GONZÁLEZ


Còpia Permalink ELI